《西陵绝句 其一》
明代·李邺嗣

会稽行在隔江头，不把杭州作帝州。故老莫论千载事，年来吴越几春秋。

作者简介：（1622—1680）明末清初浙江鄞县人，原名文胤，以字行，号杲堂。明诸生。入清，踪迹多在僧寺野庙。以地方文献零落，集《甬上感旧诗》，搜寻颇费心力。文章多记明清之际事。才名甚著，与徐振奇等号为南湖九子。有《杲堂诗钞》及《文钞》。